**Ascensiune**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din stâncă-n stâncă,

Din piatră-n piatră

Mă-nalț și încă

Mai pierd o vatră.

Rămâne visul

Căzut în minte

Ca paradisul

Numai cuvinte.

Fără pereche

Scriu căi încete

Pierzându-mi vechii,

Noii prieteni.

Din plâns în zâmbet,

Din râs în lacrimi,

Din simplu îmblet

Spre ceruri sacre.

Nou pasul pașii

Precis îi calcă

Și nu-s sălașe

De rugi și joacă.

Cărare-n munte

Fără de urme:

Nu trec trecute

Tălăngi de turme.

Și prind în mână

Doar bătătura

Sorbind Lumina,

Pierzându-mi ura.

Știind doar una -

Că drumul mai e

Cât urc întruna

În sus cu traiul.

Ca o minune

Mi-i vremea toată

Când piscu-a spune:

„Aici ești... gata...”

Nimic anume

N-am prins în viață.

Întreaga lume

Îmi este-n față.

Victor Bragagiu